Ioannes Bagnell Bury

Ioannes Bagnell Bury (J. B. Bury; natus die 16 Octobris 1861 apud Clontibret comitatus Monaghan Hiberniae; mortuus Romae die 1 Iunii 1927) fuit philologus, recensor textuum Graecorum, rerum gestarum scriptor. Fuit alumnus et ab anno 1885 socius Collegii Trinitatis iuxta Dublinum; ibi ab anno 1893 fuit professor historiae recentioris, ab anno 1898 et Graecitatis, sed anno 1902 apud Cantabrigienses professor historiae recentioris electus est, in qua universitate fuit Collegii Regalis socius. Cantabrigiae postea Stephanus Runciman praetendit se "solum discipulum" Buryi fuisse, qui eum ab initio amittere voluit, mox autem revenientem symbolas Bulgarice scriptas Anglice vertere iussit itaque ut amanuensem accepit.

Bury historiam Byzantinum apud lectores Anglicos renovavit; historias conscripsit Graecorum et Romanorum scholaribus etiam hodie utiles; insuper editionem novam, adnotationibus munitam, Eduardi Gibbon History of the Decline and Fall of the Roman Empire paravit. Editiones carminum Pindaricorum Isthmianorum et Nemeanorum curavit.

 Opera 
 1889: A History of the Later Roman Empire from Arcadius to Irene (395 A.D. to 800 A.D.). Londinii Textus PDF
 1890: The Nemean Odes of Pindar edited with introduction and commentary. Londinii: Macmillan
 1892: The Isthmian Odes of Pindar edited with introduction and commentary. Londinii: Macmillan 
 1893: History of the Roman Empire 27 B.C.-180 A.D.
 1896-1900 (editor): Edward Gibbon, History of the Decline and Fall of the Roman Empire Textus
 1900: History of Greece to the Death of Alexander the Great
 1903 (editor): Edward Augustus Freeman, Freeman's Historical Geography of Europe 3a ed.
 1905: Life of St Patrick and his Place in History
 1912: History of the Eastern Empire from the Fall of Irene to the Accession of Basil I
 1914: A History of Freedom of Thought Textus apud Project Gutenberg
 1920: The Idea of Progress: an inquiry into its origin and growth Textus apud Project Gutenberg
 1923: A History of the Later Roman Empire from the Death of Theodosius I to the Death of Justinian Textus apud LacusCurtius
 1928: The Invasion of Europe by the Barbarians
 1930: History of the Papacy in the 19th Century (1864–1878)

 Bibliographia 
 Henry Boylan, A Dictionary of Irish Biography. 3 voll. Eblanae, 1998. ISBN 0-7171-2945-4
 "Bury, John Bagnell" in  Textus

Categoria:Historici Hiberniae
Categoria:Philologi Hiberniae
Categoria:Byzantinistae
Categoria:Recensores
Categoria:Professores Collegii Trinitatis iuxta Dublinum
Categoria:Professores Universitatis Cantabrigiensis
Categoria:Auctores Anglici
Categoria:Nati 1861
Categoria:Mortui 1927